**Előterjesztés Litér Község Önkormányzat 2023.09.12.-i képviselő-testületi ülésére**

**Tisztelt Képviselő-testület!**

**Tisztelt Bizottság!**

Tárgy: A Gondos Panni Család- és Gyermekjóléti Központ és Szociális Szolgálat szakmai feladatának támogatása.

**Balatonalmádi Szociális Társulás, mint intézményfenntartó az alábbi kérelemmel fordult a képviselő-testület fele:**

*A minimálbér és garantált bérminimum, valamint a pedagógusok bérének 2023. január 1-jétől történő emeléséhez a települési önkormányzatok számára biztosítandó támogatásról szóló* *68/2023. (III.10) Korm. rendelet*alapán **a Balatonalmádi Szociális Társulás, mint intézményfenntartó szervezetet** szociális jogcímek tekintetében **támogatásban részesül, melynek összege –** mutatószámfelméréshez kapcsolódó mutatószámok alapján(évközben mutatószámváltozás alapján változhat) **-** mindösszesen **29.172.807 Ft**.

Az összeg **5 jogcímet** érint, ezek:

* család és gyermekjóléti szolgálat: 3.755.582 Ft,
* család és gyermekjóléti központ: 6.137.485 Ft,
* szociális étkeztetés: 465.740 Ft,
* házi segítségnyújtás, személyi gondozás: 12.010.000 Ft,
* időskorúak nappali ellátás: 6.804.000 Ft.

Litér településre vonatkozó két feladatra vonatkozó támogatás összege **4.310.240 Ft.**

A támogatás **kötött felhasználású**, tehát a költségvetési törvény 2. melléklet kiegészítő szabályai szerint lehet a feladatfinanszírozás szerinti alaptámogatásokkal együtt a támogatást felhasználni és ez alapján kell majd elszámolni is. A települések **hozzájárulásának csökkentése mellett** is jelentős tétel áll rendelkezésre, amelynek **felhasználására** **az alábbi javaslatot tesszük a** Gondos Panni Család- és Gyermekjóléti Központ és Szociális Szolgálat kérelme alapján:

1. **Egyszeri, cafetéria támogatás keretében biztosított személyi juttatás folyósítása Szép-kártyára, kedvezményes adózási feltételek mellett a munkavállalók számára munkaadót terhelő terhekkel együtt.**

A fenti összeg tartalmazza a szociális hozzájárulási adó és a személyi jövedelemadó összegét kedvezményes adózási feltételek mellett, mert a jogszabályban rögzített kedvezményre jogosító értékhatárt az egy főre jutó tárgyévi kifizetés nem éri. A fenti juttatás kifizetése egy összegben történik, egységesen 220.000. Ft/ fő összegben.

A Gondos Panni Család- és Gyermekjóléti Központ és Szociális Szolgálat intézményvezetője beszámolójában már elemezte, hogy a szociális ágazatra nehezedő kihívások erősödése mellett a napi ellátást is veszélyeztető munkaerő áramlási folyamatok jellemzik az intézmény humán erőforrás helyzetét. Az ágazatban a munkavállalói be-és kilépési mobilitás összehangja nem áll fenn, annak egyensúlyát hosszú hónapok óta nem tudják megteremteni. Számos kolléga hagyja/hagyta el a szektort. A tartósan betöltetlen státuszok száma nő. Ez főleg a gondozói munkaterületen közvetlenül veszélyezteti az ellátás biztonságát, az ellátottak szociális biztonsághoz való jogát, valamint a gondozók munkakörülményei is jelentősen romlanak a stressz, a tartós leterheltség miatt. Azonban ez a folyamat már begyűrűzött a diplomás munkakörökbe is.

A munkavállalók megtartása érdekében e támogatás biztosítása mellett, a lehetőség nyílik arra, hogy a dolgozók jóléti juttatásait egyszeri alkalommal kiegészítsük.

Ez a juttatás járulékokkal együtt a 47,7 fő közalkalmazotti létszámra vetítetten, intézményi szinten 13.432.320. Ft (cafetéria juttatás: 10.494.000 Ft + szoc.ho + Szja: 2 938 320 Ft) .

Ebből **Litérre** eső rész járulékokkal együtt: **1.576.960 Ft**

**Az 1.-2. pontban foglalt intézkedések várható hatása**: a már meglévő munkaerő megtartásának erősítése, az anyagi-egzisztenciális kényszeren alapuló pályaelhagyási folyamat helyi szintű lefékezése, a motivált munkaerő megtalálásának elősegítse, a szociális segítés presztízsének emelése, a folyamatos szolgáltatás biztonságának fenntartása.

1. **Intézményi kirándulás támogatása**

A 2016. évi CLXXX. törvény a Szociális Munka Napját munkaszüneti nappá nyilvánította és egyben az ágazati jogszabályok e napot jelölik ki a szociális munkások hivatalos ünnepének 2017-től. Ez alkalomból az intézmény hagyományaihoz kapcsolatan csapatépítő jellegű kirándulást szervez munkatársainak. A kirándulás költsége járulékterhekkel: **1.498.035 Ft** (vállalkozói díjak, szolgáltatásvásárlás, autóbusz, belépők, étkezés: 1.126.000 Ft+ szocho+szja: 372.035 Ft)

Ebből **Litérre** eső rész járulékokkal együtt: **187.254 Ft.**

1. **Elektronikus jogtár biztosítása**

Az intézmény kiterjed szakágazati munkája szükségessé tette a szabadon elérhető speciális jogszabályi felületek elérésének biztosítását. A jogtár szolgáltatás br. 430.000 Ft.

Ebből **Litérre** eső rész: **Br.** **86.000 Ft**

1. **Elektromos kerékpárákhoz csere-akkumulátor biztosítása**

2019-ben intézményünk 4 db elektromos kerékpárt vásárolt a gondozói szolgálat munkavégzésének könnyítése érdekében. A rendszeres, nagyfokú használat miatt időszerűvé vált pótakkumulátorok beszerzése. Ennek összege **Br. 450.000** Ft

1. **Informatikai eszközpark fejlesztése**

Intézményünk informatikai eszközei nagyrészt elavultak Egyre gyakoribb szervizelésük jelentős költséggel jár. Ez szükségessé teszi a gépek cseréjét, bővítését. A bővítést a növekvő adminisztratív teher is indokolttá teszi. Ezért egy asztali géppel és egy hordozható munkaállmással (laptoppal) javítjuk informatikai rendszerünket. A jelenlegi fejlesztéssel segítjük a házi segítségnyújtás adminisztratív munkáját.

Ennek összege **Br : 500.000** Ft

1. **Tároló kapacitás fejlesztése**

A nappali ellátás telephelyünkön és szolgáltatásban széleskörű és rendszeres fejlesztő - kézműves foglalkozások zajlanak. Ennek a munkának jelentős az anyagigénye. Ezeknek az anyagoknak és szükséges eszközöknek a szakszerű tárolásához egy nagyobb méretű bútorzat beszerzésére van szükségünk.

Ennek összege **Br.**: **300.000** Ft.

1. **Fejlesztő munka és digitalizáció**

Szintén a fejlesztő munka része a képi dokumentáció, valamint az egyéb programelemek (kirándulások, rendezvények) digitális archiválása, melyhez indokolt egy széleskörűen alkalmazható fényképezőgép beszerzése.

Az eszköz összege **Br.: 120.000** Ft

1. **Idősek kirándulása támogatása**

Az idősek nappali ellátásában a szabadidős rendezvények kiemelt szereppel bírnak a tagok életében. Támogatva a klubtagok kérését (több távoli nagykirándulás) egy külön buszos nagykirándulás megszervezésével szeretnék támogatni ezt a célt.

Ennek Összege: **Br.: 300.000** Ft

1. **Nagyrendezvény megszervezése**

Intézményünk ebben az évben újra ( legutóbb 2019-ben) szeretne idősek napi ( Karácsonyi) programot megszervezni neves előadó kisértében. Ennek fedezetét közösen több település bevonásával szeretnénk megvalósítani.

Ennek Litérre eső összege **Br.: 100.000** Ft.

Tervezett **Litért** érintő kiadás összesen: **Br. 3.620.214 Ft**

**Balatonalmádi, 2023. augusztus 31.**

 **Tisztelt Képviselő- testület!**

A településen működő házi segítségnyújtás, valamint az idősek nappali ellátását az önkormányzatunk az állami feladat finanszírozáson felül az alábbiak szerint támogatja.

Litér Község Önkormányzata az Ertl Pálné Művelődési Házban biztosítja a Gondos Panni Család- és Gyermekjóléti Központ és Szociális Szolgálat házi segítéségnyújtás, személy gondozás, valamint az időskorúak nappali ellátás működési feltételeit térítés mentesen. AZ intézmény működéshez napi szinten biztosítani kell az energia (villany, gáz, víz, szennyvíz) az épület takarítása, valamint az általános karbantartási feladatokat. Ezen kiadások a számvitelünkben a művelődési ágazathoz tartozó kormányzati funkcióra vannak könyvelve. Amennyiben a költségmegosztást figyelembe vehetnénk épület terület használat arányosítással az erre jutó megosztási alap 15%. A települési önkormányzat arra törekszik a nappali ellátási feladatok érdekében, hogy az épület karbantartása folyamatos legyen. Az elmúlt időszakban 2022. évben Litér Község Önkormányzata 834.000Ft-ot költött a saját előirányzata terhére a telephelyen felmerülő működési kiadásokra. A 2023 évi költségvetésünkben a Művelődési Ház intézményének a költségvetésében biztosított előirányzatok terhére üzemeltetjük a vállalt kötelező ellátás (házi segítségnyújtás) és a vállalt idősek nappali ellátásának zavartalan működését.

A Gondos Panni Család-és Gyermekjóléti Központ és Szociális Szolgálat 2022. évi költségvetésükben a kalkulált állami támogatásuk magasabb volt, mint a tervezett kiadásaik, ez a felhalmozási kiadásokban szerepeltek. A működési kiadások fedezetét biztosító normatív támogatáson túl állami támogatás marad fenn melynek összege: 3.940.000, -Ft, mely két kiemelt tételből állt: rekreációs kültéri eszközbeszerzés, 890.000, -Ft, az Ertl Pálné Művelődési Ház és Könyvtár kertjében használandó rekreációs célú utcabútorok, eszközökre (padok, magaságyás, szelektív gyűjtő) a telephelyen kerültek elhelyezésre. Litér hozzájárult, hogy a fennmaradó 3.050.000, -Ft összeget egy gépjármű beszerzésére fordítsa, amely nagyban megkönnyíti a feladatok ellátását településünkön is.

Fontosnak tartjuk, hogy a működési kiadásokon felül az ellátáshoz kapcsolódó fejlesztési kiadások is valósuljanak meg a plusz bevételi forrás terhére, melyet tételesen a szakellátás intézmény vezetője a kérelmében bemutatott. Szeretném, ha a Képviselő-testület támogatná ezen fejlesztési és beruházási tételek megvalósítását úgy, hogy a teljes kérelmezett előirányzati keret 1.370.000Ft helyett az előirányzat 1.352.237Ft-al kerüljön a nyilvántartásba mint előirányzat.

Az átcsoportosításokat követően Litér Község Önkormányzatának költségvetésében előirányzatként tervezett 707.789Ft átadása Balatonalmádi Szociális Társulás fele 0Ft, így a 707.789Ft a Művelődési Ház fenttartási energia költségeire kerüljön átcsoportosításra.

***Kérem a Tisztelt Képviselő-testülete, hogy az intézmény szakmai munkájának támogatása céljából a határozati javaslatban foglaltak szerint dönteni szíveskedjen!***

*Határozati javaslat*

**Litér Község Önkormányzata Képviselő-testületének**

**…./2023.(IX.12.) LKt határozata**

Litér Község Önkormányzatának Képviselő-testülete a Gondos Panni Család- és Gyermekjóléti Központ és Szociális Szolgálat szakmai munkájának támogatása céljából az intézmény - Litér településre vonatkozó - 2023. költségvetésének módosítását az alábbiak szerint támogatja:

a személyi juttatások kiadási előirányzatának 1.232.000 Ft-tal történő emelését, a munkaadót terhelő járulékok és szociális hozzájárulási adó előirányzatának 391.464 Ft-tal történő emelését, a dologi kiadási előirányzatának 626.750. Ft-tal történő emelését, felhalmozási célú kiadási előirányzatának 1.352.237 Ft-tal történő emelését mindösszesen a működési és felhalmozási kiadási előirányzatának 3.602.451 Ft-tal történő emeléséről dönt.

A 68/2023. (III.10) Korm. rendelet alapán Litér településre jutó feladatellátási támogatás 4.310.240 Ft összegben a bevételi előirányzat emelését tudomásul veszi.

A Képviselő-testület a feladatellátási szerződésben meghatározott támogatási szabályok alapján az Önkormányzatunk által a 2023. évi költségvetésben biztosított 707.789 Ft előirányzati összeget 0Ft értékben kívánja az előirányzat terhére meghatározni.

Felelős: Osváth Örs polgármester

 Határidő: azonnal

*Határozati javaslat*

**Litér Község Önkormányzata Képviselő-testületének**

**…./2023.(IX.12.) LKt határozata**

Litér Község Önkormányzatának Képviselő-testülete a Balatonalmádi Szociális Társulás működési és feladatellátási szerződése alapján Litér területén végzett szociális és gyermekjóléti feladatokra jutó kiadások összegét a 2023. évi költségvetésben 707.789Ft összeget átadott pénzeszközként került a költségvetésbe. Az intézmény 2023. évi költségvetésének többlet feladat támogatása biztosítja a bevétel és kiadásokat így az Önkormányzat a 707.789FT összeget átcsoportosítja a Művelődési Ház dologi kiadásai terhére, ahol biztosítjuk a házi segítségnyújtás és idősek nappali ellátás telephely működését.

.

Felelős: Osváth Örs polgármester

 Határidő: azonnal